Lobster banyu tawar utawa Freshwater Crayfish kalebu salah siji jinis kéwan akuatik saka kulawarga Astacidae, Cambaridae lan Parastacidae.
Ing Indonésia, wiwit taun 1991 Lobster banyu tawar minangka rerenggan.

Anatomi utawa Pérangan Tubuh 

Miturut morfologi, spésies-spésies lobster banyu tawar kalebu génus Cherax, [[famili
parastacidae]], ordodecapoda, kelas malacostraca, subfilum crustacea, lan filum arthopoda.
Lumrahé lobster banyu tawar duwé titikan morfologi tubuh kang kapérang dadi loro,
ya iku sirah (chepalothorax) lan awak(abdomen). Antarané sirah ngarep lan sirah buri dikenal kanthi sebutan sub-chepalothorax. Cangkang kang nutupi sirah diarani karapak (carapace) kang tugasé ngayomi organ tubuh kaya ta utek,angsang, ati, lan lambung. Titikan liyané ya iku rostrum kang mèmper segitiga papak, amba, lan ana eri ing kiwa tengené rostrum.

Jinis Lobster 
 Cherax Dustructor, ya iku jinis lobster sing paling misuwur ing Australia. Lobster jinis iki bisa urip kanthi cara nggawé bolongan kang jeroné bisa nganti 5 mèter.
 Cherax Quadricarinatus, luwih misuwur kanthi jejuluk Redclaw. Diarani Redclaw amarga capité rupa abang. Nduwéni jeneng latin Quadricarinatus kang tegesé patang lunas utawa papat lunas (quadri=papat, carinatus=carinae, wujudé kaya lunas) 
 Procambarus Claarkii, Lobster jinis iki asalé saka laladan Amérika Utara, Lousiana, Delta Missisippi. Warna dominan saka lobster iki wujud abang. Lobster jinis iki duwé sipat agresif,teritorial lan doyan mangan.

Lobster Lanang lan Lobster Wadon 
Ana sapirang titikan kanggo mbédakaké lobster lanang lan lobster wadon:

 Lobster Lanang, (1) duwé tandha abang ing capite, (2) piranti kelamin ana ing tengah-tengahé sikil kang nomer lima, (3) yèn umuré padha, padatan lobster lanang duwé ukuran kang luwih gedhé tinimbang liyané.

 Lobter Wadon, (1) ora nduwé tandha abang ing capité, (2) piranti kelamin ana ing sikil nomer telu (3) yèn umuré padha, lobster wadon duwé ukuran luwih cilik.

Cathetan suku 

Sato kéwan
Panganan Laut

th:กุ้งมังกร